Bilag 1 og 2 – kundens Beskrivelse av Bistanden og konsulentens spesifikasjon av bistanden

**Om kunden**

Norsk helsenett SF (NHN) er et statsforetak etablert og eid av Helse- og omsorgsdepartementet. Norsk helsenett SF har som nasjonal tjenesteleverandør en sentral rolle i arbeidet med å nå målene for digitalisering i helse- og omsorgssektoren. NHN har ansvaret for de nasjonale e-helseløsningene (bl.a. Grunndata, E-resept, Kjernejournal, Helsenorge, Helseid), og skal levere gode og trygge digitale tjenester og infrastruktur i helse- og omsorgssektoren. Løsningene er sentrale for et effektivt og velfungerende helsetilbud i Norge og tilbys til innbyggere og helsepersonell.

Divisjon Samhandlingsplattform realiserer samhandlingsplattformen i helsesektoren. Plattformen består av samhandlingstjenester som muliggjør digital kommunikasjon mellom aktører i helsesektoren, samt informasjonstjenester der aktører i helsesektoren konsumerer data fra flere ulike API’er som vi tilgjengeliggjør. Vi implementerer en hendelses-orientert arkitektur, der data inn til samhandlingsplattformen betraktes som hendelser som publiseres videre ut til de informasjonstjenestene som har behov for disse hendelsene. Samhandlingsplattformen realiseres av ulike leveranseteam som har ansvar for ulike deler av plattformen. Leveranseteamene er autonome, hvilket innebærer at de har kompetanse og kapasitet til å ivareta design, utvikling, test og forvaltning av de applikasjonene de har ansvar for. Applikasjonene skal kjøres i kontainere på NHNs private sky plattform. NHNs private sky realiseres via Vmware Cloud Foundation, og vi benytter vmware tanzu Kubernetes som orkestreringsplattform. Divisjon Samhandlingsplattform i NHN består av over 200 fast ansatte utviklere og innleide konsulenter som har ansvar for det meste av API’er og informasjonsdata som vi tilbyr til helsesektoren. Det stilles høye krav til robusthet, ytelse, sikkerhet og tilgjengelighet, og vi praktiserer smidig utvikling for alle leveranseteam, basert på Large Scale Scrum (LESS, <https://less.works/>).

**Bakgrunn for bistanden**

Team Nilar har ansvar for å designe, implementere og forvalte tjenestene pasientens prøvesvar og pasientens rekvisisjoner. Pasientens prøvesvar har som formål å tilgjengeliggjøre alle medisinske prøvesvar for innbygger selv og for alt helsepersonell som har behov for å behandle innbygger. Det er gjort undersøkelser som indikerer at tilgjengeliggjøring av prøvesvar gir betydelige besparelser både økonomisk og tidsmessig, og etablering av denne tjenesten er et høyt prioritert politisk ambisjon for 2025.

Pasientens rekvisisjoner har som formål å etablere et nasjonalt «rekvisisjonshotell», dvs en digital løsning der rekvirering av laboratorie- og radiologitjenester kan lagres, slik at det er digitalt tilgjengelig for pasienten selv (via helsenorge.no) og for enhver prøvetaker som pasienten måtte oppsøke. En slik digital løsning vil også gi betydelige samfunnsøkonomiske besparelser i form av mindre tid til rekvirering og prøvetaking, samt at pasienten har bedre oversikt over hvilke prøver som skal tas og i mindre grad «glemmer» å ta prøvene.

**Bistanden som skal utføres**

Tjenestene etableres og forvaltes av et utviklingsteam pr i dag bestående av 5 utviklere. Vi ønsker nå å utvide dette teamet med en ekstra utvikler.

Tjenestene bygges som mikrotjenester i .Net Core som kjører i kontainere i Kubernetes cluster i NHNs private sky. Det er behov for å designe og implementere en første pilot av pasientens rekvisisjoner, samt videreutvikle pasientens prøvesvar med tilleggsfunksjonalitet, bl.a. tilgjengeliggjøre vedlegg til svarrapporter, samt bedre ivaretakelse av personvernsrettigheter.

Det kan tilkomme andre arbeidsoppgaver underveis i utførelsen av bistanden. Kunden kan også benytte konsulenten i andre prosjekter dersom Kunden anser dette hensiktsmessig.

**Bistanden skal utføres:** fra kundens lokaler i Trondheim. Noe bruk av hjemmekontor kan innvilges etter avtale med teamet.

**Krav til kompetanse**

Norsk helsenett har behov for én utvikler med kunnskap og erfaring innen systemutvikling, herunder arkitektur, implementasjon, test og deploy.

De konkrete kravene står i tabellen under*.*

## Type krav

|  |  |
| --- | --- |
| Absolutte krav  | Kravet er viktig og MÅ tilfredsstilles. Kravet er å anse som et minimumskrav. Manglende oppfyllelse vil medføre avvisning av leverandørens tilbud. |
| Evalueringskrav | Kravet BØR tilfredsstilles. Leverandører som ikke oppfyller kravet vil ikke bli avvist, men vil få lav score på kravet. Hvor godt kravet oppfylles avgjør hvilken score leverandøren oppnår på kravet og dermed også tildelingskriteriet.  |

## Krav og leverandørens besvarelse

Leverandøren skal besvare kravene til leveransen slik det skisseres under. Dersom leverandøren behøver mer plass kan det benyttes et eget vedlegg. I dokumentet skal det tydelig merkes hvilket krav som besvares.

Leverandørens besvarelse/dokumentasjon vil utgjøre grunnlaget for evalueringen av tildelingskriteriet "kvalitet".

Kunden ber om at det fylles ut ett bilagsdokument per konsulent som tilbys. Den enkelte konsulent vurderes separat.

CV for tilbudt konsulent vedlegges. All påberopt erfaring må være dokumentert i vedlagte CV.

Det skal leveres maksimalt 2 CV-er per leverandør.

Norsk helsenett gjør oppmerksom på at behovet ikke kan fordeles på flere ressurser.

De inntil 3 beste tilbudene kan bli innkalt til intervju, der bl.a. personlig egnethet vil bli vurdert. Det er planlagt å gjennomføre intervjuene i uke 21 eller 22. Utvelgelse av de beste tilbudene vurderes på bakgrunn av innsendt dokumentasjon.

Det kan leveres ett tilbud på følgende stillingsnivåer (tilbud risikerer å bli avvist dersom ikke oppgitt stillingsnivå følges):

Konsulent (3-7 års erfaring)

Seniorkonsulent (8+ års erfaring)

Ekspert (uavhengig av antall år)

|  |  |  |
| --- | --- | --- |
| **Absolutte krav** | **Leverandørens besvarelse** ***(kan besvares i ruten under eller i eget vedlegg med tydelig henvisning til kravet. Tekst under viser hvordan krav skal besvares)*** | **Antall måneders erfaring** |
| Tilbudt konsulent må ha god kompetanse på og minimum 3 års relevant erfaring med .NET Core. | Ja/nei. Utdypelse og konkret henvisning til arbeidssted og tidsperiode i CV. | Fylles ut |
| Tilbudt konsulent må ha dokumentert erfaring med utvikling av REST-baserte API. | Ja/nei. Utdypelse og konkret henvisning til arbeidssted og tidsperiode i CV. | Fylles ut |
| Tilbudt konsulent må ha gode kommunikasjonsegenskaper. både muntlig og skriftlig på norsk og engelsk. | Ja/nei. Beskrivelse så det blir tydelig om kravet oppfylles. | N/A |
| Tilbudt konsulent må ha dokumentert erfaring fra utvikling i team basert på smidige prinsipper. | Ja/nei. Utdypelse og konkret henvisning til arbeidssted og tidsperiode i CV. | Fylles ut |

|  |  |  |
| --- | --- | --- |
| **Evalueringskrav** | **Leverandørens besvarelse** ***(kan besvares i ruten under eller i eget vedlegg med tydelig henvisning til kravet. Tekst under viser hvordan krav skal besvares)*** | **Antall måneders erfaring** |
| **Kompetanse, erfaring og egnethet** |
| Tilbudt konsulent bør ha god kunnskap om og erfaring med Docker kontainere og deploy på Kubernetes orkestreringsplattform.Dette kravet tillegges mer vekt i evalueringen. | Beskrivelse med konkret henvisning til CV. | Fylles ut |
| Tilbudt konsulent bør ha erfaring fra tilsvarende oppdrag/leveranser.Dette kravet tillegges mer vekt i evalueringen. | Beskrivelse av maksimalt tre relevante prosjekter. Det bes om en beskrivelse av prosjektets varighet, relevans og konsulentens roller og arbeidsoppgaver i prosjektene. | Fylles ut |
| Tilbudt konsulent bør ha evnen til å løse komplekse problemstillinger og systematisk jobbing, selvgående og være flink med mennesker, engasjert og nysgjerrig, være åpen og like å samarbeide med andre og trives med teamarbeid.Dette kravet tillegges mer vekt i evalueringen. | Det bes om en beskrivelse av konsulentens egnethet opp mot kravet.Intervju kan gjennomføres med de inntil tre beste tilbudene basert på innsendt dokumentasjon. | Fylles ut |
| Tilbudt konsulent bør ha erfaring med FHIR som er en internasjonal standard for utveksling av helseinformasjon. | Beskrivelse med konkret henvisning til CV. | Fylles ut |
| Tilbudt konsulent bør ha kompetanse på og erfaring med Apache Kafka. | Beskrivelse med konkret henvisning til CV. | Fylles ut |
| Tilbudt konsulent bør ha kompetanse på og erfaring med sikring av informasjonstjenester (OWASP, OAuth, o.l.). | Beskrivelse med konkret henvisning til CV. | Fylles ut |
| **Tilgjengelighet** |
| Tilbudt konsulents tilgjengelighet og tid for oppstart og Opsjon. | Bekreftelse. |

Bilag 3 Prosjekt- og fremdriftsplan

**Oppstart**

Estimert oppstartsdato: 02.06.2025.

Avtales endelig ved kontraktsinngåelse.

**omfang**

Antatt omfang: Én (1) konsulent/senior/ekspert konsulent i inntil 100% stilling

Det forutsettes at tilbudt konsulent er 100 % tilgjengelig.

Kunden forbeholder seg retten til å justere arbeidsomfanget etter behov.

**varighet**

02.06.2025 – 31.12.2025.

**opsjon**

Opsjon 1: 01.01.2026 – 30.06.2026.

Opsjon 2: 01.07.2026 – 31.12.2026.

Opsjon 3: 01.01.2027 – 30.06.2027.

Opsjon 4: 01.07.2027 – 31.12.2027.

Bilag 4 Administrative bestemmelser

**Partenes representanter**

Bemyndigede representanter for partene:

|  |  |
| --- | --- |
| **For Kunden** | **For Leverandøren** |
| Navn: Øyvind Kvennås  | Navn:  |
| Stilling: Tjeneste eier | Stilling:  |
| Telefon: 92401910 | Telefon:  |
| E-post: oyvind.kvennas@nhn.no | E-post:  |

**Nøkkelpersonell**

Leverandørens nøkkelpersonell i forbindelse med utførelsen av Bistanden:

|  |  |  |
| --- | --- | --- |
| **Navn på aktuelt personell (nøkkelpersonell) hos Leverandøren** | **Kompetansenivå/****Stillingskategori iht. rammeavtalen:** | **Anslått stillingsprosent:** |
| Navn |  Tittel | Stillingsprosent |

**RAPPORTERING – LEVERANSESTATISTIKK**

På forespørsel fra Kunden, skal Leverandøren, vederlagsfritt, uten ugrunnet opphold, utarbeide leveransestatistikk for leveranser gjort under avtalen i Excel-format for angitt periode.

Manglende fremleggelse av statistikk kan medføre utsatt godkjenning av sluttoppgjør.

Bilag 5 Pris og prisbestemmelser

*Alle priser og nærmere betingelser for det vederlaget Kunden skal betale for Konsulentens ytelser skal fremgå av bilag 4. De samlede prisene og samlet sluttvederlag skal fremkomme her. Som en del av grunnlaget for totalprisen skal eventuelle spesielle betalingsordninger, rabatter, forskudd, delbetaling og avvikende betalingstidspunkt også fremgå.*

*Dersom partene avtaler annet enn det som følger av avtalen vedrørende vederlag, skal det spesifiseres i dette bilaget.*

**Vederlag**

Vederlag for Bistanden er avtalt som følger:

Timepris i NOK. Rammeavtalens priser er makspriser, leverandør kan tilby lavere timepris:

|  |  |
| --- | --- |
| **Navn på aktuelt personell/nøkkelpersonell hos Leverandøren** | **Timepris ekskl. mva.** |
| Navn på tilbudt ressurs | Timepris i NOK |

Leverandøren kan kun fakturere Kunden inntil 7 ½ timer per virkedag og inntil 37,5 timer per uke. Leverandør skal fakturere faktisk medgått tid. Lunsj i arbeidstiden dekkes ikke. Timeantall som overstiger dette, skal godkjennes skriftlig av Kunden. I hastetilfelle kan Kunden gi muntlig samtykke og bekrefte skriftlig i etterkant. Kunden forholder seg til timeprisen som er oppgitt i tabellen over.

Kunden dekker ikke reisetid til/fra Kundens lokasjon, og dekker heller ikke reisekostnader, diett, utlegg eller andre typer tillegg.

Reisekostnader for reise utenfor Kundens lokasjoner dekkes etter avtale med Kunden.

**Prisendringer, jf. avtaletekstens pkt. 6.5**

De oppgitte avtaleprisene er faste i minimum ett (1) år fra avtalens ikrafttredelse. De avtalte prisene kan deretter indeksreguleres en gang hvert år, tilsvarende økningen i Statistisk sentralbyrås konsumprisindeks (KPI Totalindeks). Utgangspunktet for den første indeksreguleringen er indeksen den måneden avtalen ble inngått, og kan første gang justeres i henhold til indeksen 12 måneder etter avtaleinngåelse.

Eventuelle prisreguleringer skal kun skje etter skriftlig forespørsel fra Leverandøren og trer i kraft fra det tidspunktet Kunden skriftlig har akseptert kravet, og tidligst 12 måneder etter avtaleinngåelse/forrige prisendring. Prisendring skal gjelde for ett år av gangen.

Prisene kan endres i den utstrekning regler eller vedtak for offentlige avgifter endres med virkning for Leverandørens priser eller kostnader.

**Fakturering**

**Fakturarutine - Konsulenter til Norsk Helsenett SF (NHN)**

Fakturakrav: NHN fakturamottak tar hensyn til antall timer per konsulent for den gitte perioden, og leverandør skal fakturere per konsulent og ikke per prosjekt. Dette innebærer kun 1 faktura per konsulent.

En faktura kan inneholde flere konsulenter, men da bør det være summering på antall timer per konsulent. Faktura som avviker disse krav, samt faktura uten vedlagt betalingssertifikat (se under) blir avvist.

**Faktura skal merkes med:**

Saksnummer: 25/01389

Navn: Øyvind Kvennås

Se også eget vedlegg for spesifisering av de enkelte EHF-felt.

**Betalingssertifikat**

Ved siste timeimport (som regel den 2. i hver måned) sender vi ut et betalingssertifikat til Leverandør, som viser hvor mange timer hver konsulent har registrert i vårt system for den gitte perioden + evt. timer som har vært registrert for sent og som derfor ikke har rukket å være med på det siste sertifikatet.

Dette betalingssertifikatet skal brukes som fakturaunderlag. Leverandør skal fakturere NHN i henhold til betalingssertifikatet og legge det som et vedlegg ved fakturering.

Leverandør skal ved kontraktsinngåelse oversende hvilken epostadresse som skal benyttes for mottak av betalingssertifikat. Denne skal sendes til fakturamottak@nhn.no etter kontraktsinngåelse, og epost skal inneholde navn på konsulent.

Bilag 6 Endringer i den generelle avtaleteksten

## kundens endringer

|  |  |  |
| --- | --- | --- |
| Punkt | Opprinnelig tekst | Erstattes med |
| Pkt. 5.2 | Ved bytte av personell som skyldes Konsulenten, bærer Konsulenten kostnadene ved kompetanseoverføring til nytt personell. | Ved bytte av personell som skyldes forhold på Konsulentens side skal det være en periode på minimum 14 kalenderdager med kompetanseoverføring fra utgående til inngående nøkkelperson. I denne perioden kan det kun faktureres timer for den ene av nøkkelpersonene. |
| Pkt. 3.1 | N/A | Før oppstart av bistanden skal Konsulentens personell signere Kundens Sikkerhetsinstruks for brukere i Norsk Helsenett.Konsulentens tilbudte personell skal sette seg inn i og etterleve kravene i Kunden sitt styringssystem for sikkerhet og personvern.Konsulentens tilbudte personell skal benytte Kundens IKT-utstyr for å aksessere Kundens systemer og tjenester. Unntak skal risiko vurderes og godkjennes av Kunden.Kundens retningslinjer for arbeidssted, hjemmekontor og fjernearbeid skal etterleves. Ved eventuelt behov for avvik fra dette kravet skal Kunden informeres så tidlig som mulig. Kunden vurderer om avviket kan aksepteres eller ikke. |
| Pkt. 3.6 | N/A | Før oppstart av bistanden skal Konsulentens personell signere Kundens Taushetserklæring. |

**Leverandørens** **endringer**

|  |  |  |
| --- | --- | --- |
| Punkt | Opprinnelig tekst | Erstattes med |
|  |  |  |
|  |  |  |

Bilag 7 Endringer i ytelsen etter avtaleinngåelsen

**Avtalen punkt 2.1 Endringer av avtalen**

*Endringer av ytelsen etter avtaleinngåelsen skal avtales skriftlig. Konsulenten skal føre en fortløpende katalog over endringene som utgjør dette bilaget.*

|  |  |  |  |
| --- | --- | --- | --- |
| Nr | Dato | Endringen gjelder |  |
|  |  |  |  |
|  |  |  |  |
|  |  |  |  |